 Cabdiraxmaan Good, oo u waramay Wargeyska Geeska Afrika, wuxuu yidhi Madaxweynuhu markii hore cod buu galiyey Somaliland mawqifkay ka istaagayso khilaafka ka soo cusboonaday Khaliijka, balse waxay isku raaceen Wasiiradda badankoodu in dhex laga noqdo, oo aan loo kala hiilin Sucuudiga iyo Qatar, balse nasiib daro iyadoo khamiistii codkaas la qaaday, ayaa isla Sabtidii markiiba goaankii la bedelay, oo lagu war helay mar qudha iyadoo Xukuumaddu taageersantahay Xulafada uu Sucuudigu hoggaaminayo, waxa xaqiiqo ah oo aynu ognahay in aanu Sucuudigu ina aqoonsanayn, oo aanu Dawladnimadeena ictiraafsanayn, waxaynu ognahay in Imaraadka oo aynu siinayn Saldhig Milatari, Dekadiina lagu wareejiyey inuu dadkeenii soo mustaafurinayo, gaar ahaan Arday tartan quraan ka qayb galayey, markaas maaha in si bilaa shuruud ah aynu isaga taageerno. 